НОБЭ
1942 гъэм Къэбэрдей-Балъкъэрым щыпсэу лъэпкъхэм я лIыкIуэхэм республикэм ис псоми зыхуагъэзащ къарууэ яIэмкIэ нэмыцэ фашист зэрыпхъуакIуэхэм япэщIэувэну.
1993 гъэм Урысей Федерацэм къыщызэрагъэпэщащ ЦIыхум и хуитыныгъэхэмкIэ комиссэ.
ФокIадэм и 24 — 27-хэм Москва щызэхэтынущ «Анэмрэ сабиймрэ-2013» ХIV урысейпсо щIэныгъэ зэхуэсышхуэ. Абы хыхьэу къызэрагъэпэщынущ «Анэмрэ сабиймрэ я узыншагъэр хъумэн» гъэлъэгъуэныгъэ.
Пщы, дзэзешэ цIэрыIуэ Багратион Пётр Бородино деж щекIуэкIа зауэм щигъуэта уIэгъэ хьэлъэм зэрилIыкIрэ илъэс 201-рэ ирокъу.
УсакIуэ Семэн Руслан къызэралъхурэ илъэс 65-рэ ирокъу.
Тележурналист Къардэн Аслъэн и ныбжьыр илъэс 52-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 19 — 21-рэ, жэщым градус 11 — 13 щыхъунущ.
Зыгъэхьэзырар ЖЬЭКIЭМЫХЪУ Маринэщ.
